Benjamin Nygren
Erik Benjamin Nygren (født d. 8. juli 2001) er en svensk professionel fodboldspiller, som spiller for Superliga-klubben FC Nordsjælland.

Klubkarriere

IFK Göteborg 
Nygren begyndte sin karriere hos IFK Göteborg. Han fik sin professionelle debut den 23. august 2018, da han blev skiftet ind sent i en Svenska cupen-kamp imod Torns IF. Han fik sin debut i Allsvenskan den 31. oktober 2018.

Genk 
Nygren skiftede i juni 2019 til belgiske KRC Genk. Med en pris på 5 millioner euros blev den kun 17-årige Nygren Göteborgs rekordsalg i klubbens historie.

Leje til Heerenveen 
Det lykkedes ikke Nygren at bryde gennem på Genks førstehold, og i søgen om mere spilletid, blev han i oktober 2020 udlejet til hollandske Heerenveen på en 2-årig lejeaftale. Det lykkedes dog heller ikke for Nygren at få den ønskede spilletid i Holland, og han åbnede op for at forlade klubben i 2021.

FC Nordsjælland 
Nygren fik sit lejeophold hos Heerenveen opsagt før tid i januar 2022, og kunne dermed skifte til FC Nordsjælland på en fast aftale.

Landsholdskarriere 
Nygren har repræsenteret Sverige på flere ungdomsniveauer.

Kilder

Eksterne henvisninger 

Personer fra Göteborg
Fodboldspillere fra Sverige
Fodboldspillere fra IFK Göteborg
Fodboldspillere fra KRC Genk
Fodboldspillere fra SC Heerenveen
Fodboldspillere fra FC Nordsjælland